**Likumprojekta** "**Grozījums likumā "Par tiesu varu**""

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019. gada 7. maija rīkojums Nr. 210) 174.2. pasākums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai 174.2. pasākums paredz apzināt un izstrādāt nepieciešamos normatīvos aktu projektus, lai stiprinātu Satversmes tiesas neatkarību jautājumos:1) par Satversmes tiesas tiesneša statusam nepieciešamajām garantijām pēc amata termiņa beigām;2) par Satversmes tiesas administratīvo pārvaldību un Satversmes tiesas budžeta garantijām.Lai minēto sasniegtu, ir izstrādāti vairāki saistīti likumprojekti.Izvērtējot Satversmes tiesas tiesnešu sociālo garantiju apjomu, kā arī ārvalstu konstitucionālo tiesu tiesnešu sociālās garantijas, izdarīti secinājumi, ka Satversmes tiesas tiesnešu sociālo garantiju sistēmu nepieciešams pilnveidot, nodrošinot Satversmes tiesas tiesnesim atbilstošas sociālās garantijas pēc pilnvaru termiņa beigām.No Satversmē nostiprinātā Satversmes tiesas konstitucionālā statusa izriet, ka attiecīgi nodrošināms tāds Satversmes tiesas tiesneša statuss, kas pilnībā atbilst tiesu varas nozīmībai kopumā gan atspoguļo Satversmes tiesas konstitucionālo statusu un īpašās funkcijas, nodrošinot visu valsts varas atzaru līdzsvaru.Satversmes tiesas tiesneša pilnvaru termiņš ir 10 gadi, līdz ar to, valsts interesēs būtu pēc Satversmes tiesas tiesneša pilnvaru beigām šo pieredzi izmantot valsts labā. Ņemot vērā to, ka ne visi Satversmes tiesas tiesneši pēc pilnvaru termiņa beigām atbildīs pensionēšanās vecumam vai izvēlēsies pensionēties, ja viņu kopējais izdienas stāžs saskaņā ar likuma "Par tiesnešu izdienas pensijām 3. pantu ir vismaz 20 gadi, Satversmes tiesnesim pēc pilnvaru termiņa beigām cita starpā būtu nodrošināmas tiesības pretendēt uz vakanto Augstākās tiesas tiesneša amatu, ārpus kārtības, kāda noteikta likuma "Par tiesu varu" 54.2 panta pirmajā daļā, kas būtu kā pienācīgs karjeras turpinājums. Likuma "Par tiesu varu" 54. panta trešā daļa šobrīd paredz, ka uz Augstākās tiesas tiesneša amatu var pretendēt persona, kura ir bijusi Satversmes tiesas tiesneša, starptautiskas tiesas tiesneša vai pārnacionālas tiesas tiesneša amatā un kura saņēmusi pozitīvu Augstākās tiesas departamenta tiesnešu kopsapulces atzinumu. Likuma "Par tiesu varu" 54.2 panta pirmā daļa paredz, ka Augstākās tiesas tiesneša amata kandidātu atlases, stažēšanās un kvalifikācijas eksāmena kārtošanas kārtību nosaka Tieslietu padome un publicē oficiālajā izdevumā "Latvijas Vēstnesis". Ar likumprojektu "Grozījumi Satversmes tiesas likumā" Satversmes tiesas tiesnesim pēc pilnvaru termiņa izbeigšanās ir tiesības likuma "Par tiesu varu" 54.2 panta 1.1daļā noteiktajā kārtībā pretendēt uz vakanto Augstākās tiesas tiesneša amatu, ja viņš nav sasniedzis tiesneša amata pildīšanai noteikto maksimālo vecumu. Lai minēto nodrošinātu likumprojekts "Grozījums likumā "Par tiesu varu"" (turpmāk – likumprojekts) paredz likuma "Par tiesu varu" 54.2 pantu papildināt ar 1.1 daļu, nosakot, ka likuma "Par tiesu varu" 54.2 panta pirmajā daļā noteiktā atlase tiek rīkota, ja likuma "Par tiesu varu" 54. panta trešajā daļā minētās personas nav izteikušas vēlmi pretendēt uz Augstākās tiesas tiesneša amatu, vai arī ir izteikušas vēlmi pretendēt uz Augstākās tiesas tiesneša amatu, bet nav saņēmušas pozitīvu Augstākās tiesas departamenta tiesnešu kopsapulces atzinumu. Ņemot vērā to, ka likuma "Par tiesu varu" 54. panta trešajā daļā minēto personu pieredze un zināšanas nav salīdzināmas ar citu likuma "Par tiesu varu" 54. pantā minēto pretendentu uz Augstākās tiesas tiesneša amatu pieredzi un zināšanām, likumprojekts vienlaikus paredz, ka ārpus kārtības, kāda noteikta likuma "Par tiesu varu" 54.2panta pirmajā daļā uz Augstākās tiesas tiesneša amatu varēs pretendēt arī persona, kura ir bijusi starptautiskās tiesas tiesneša vai pārnacionālas tiesas tiesneša amatā. Ja uz vakanto Augstākās tiesas tiesneša amatu vienlaikus pieteikušās vairākas likuma "Par tiesu varu" 54. panta trešajā daļā minētās personas, kārtība, kādā izvēlas piemērotāko, nosakāma konkursa uz Augstākās tiesas tiesneša amatu nolikumā.Likumprojekts neparedz termiņa ierobežojumu, kādā Satversmes tiesas tiesnesis, starptautiskas tiesas tiesnesis un pārnacionālas tiesas tiesnesis pēc pilnvaru termiņa beigām var pretendēt uz vakanto Augstākās tiesas tiesneša amatu. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Valsts kanceleja, Finanšu ministrija, Augstākā tiesa, Satversmes tiesas eksperts. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attieksies uz personu, kura ir bijusi Satversmes tiesas tiesneša, starptautiskas tiesas tiesneša vai pārnacionālas tiesas tiesneša amatā. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar.  |
| 3. | Administratīvo izmaksu monetārs novērtējums | Likumprojekts šo jomu neskar. |
| 4.  | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem**  |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts "Grozījumi Satversmes tiesas likumā" (VSS-955) izstrādāts Satversmes tiesas neatkarības nodrošināšanai un Satversmes tiesas tiesneša statusa nostiprināšanai, paredzot Satversmes tiesas tiesnešu sociālās garantijas pēc pilnvaru termiņa beigām; Satversmes tiesas budžeta autonomiju; Satversmes tiesā Administrācijas vadītāja vietas izveidi; juridiskās palīdzības sniedzēja pilnvarojumu lietās, kad juridiskās palīdzības saņēmējam tiek sniegta valsts nodrošinātā juridiskā palīdzība.Tiesību aktu projekti tiek virzīti vienlaicīgi. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Augstākā tiesa. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde nerada ietekmi uz pārvaldes funkcijām un institucionālo struktūru. Nav nepieciešama jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Bajāre-Grīnberga 67036789

Kintija.Bajare-Grinberga@tm.gov.lv